text: Devant le roi s'en vint ester.
   Moult très bel li prist à moustrer :
   "Sire," fait il, "pitiez seroit
   Qui ces puceles destruiroit.
   Pour Lyadès combatre doi,
   Et li chevaliers k'ai o moi
   Veut enprendre, ce dist, tous seus
   Bataille pour les autres II,
   En maniere que vous dirons.
   PageV02P067
   Tout V enz ou champ entrerons,
   Puis s'en ait qui avoir en puet.
   La bataille ainsi avoir vuet
   Mes conpains, et j'el vueill aussi."
   Lors dist li rois : "Et je l'otri,
   Se il plaist à l'autre partie."
   "Sire, ce ne refus je mie,"
   Dist Bleopatris, "ains le gré."
   D'ambes pars se sont acordé.
  